《刘荆州答》
宋代·严羽

皇汉失中德，四海横雕戈。惊尘暗九有，豺虎临长河。

流人满川谷，积尸乱如麻。关洛既荡析，楚壤空嵯峨。

谬当牧守寄，无以救时讹。竟贻百代诮，家世随蹉跎。

安知千载下，夫子感慨多。人生固有志，成败飘风过。

且复登城隅，逍遥望山河。日暮襄汉碧，凫鸭游轻波。

何以慰我心，玄熊閒黄驼。清觞宜城酒，二八邯郸歌。

愿言写怀抱，联用宽吾家。勿言此欢易，乐罢归无何。

作者简介：严羽，南宋诗论家、诗人。字丹丘，一字仪卿，自号沧浪逋客，世称严沧浪。邵武莒溪（今福建省邵武市莒溪）人。生卒年不详，据其诗推知主要生活于理宗在位期间，至度宗即位时仍在世。一生未曾出仕，大半隐居在家乡，与同宗严仁、严参齐名，号“三严”；又与严肃、严参等8人，号“九严”。严羽论诗推重汉魏盛唐、号召学古，所著《沧浪诗话》名重于世，被誉为宋、元、明、清四朝诗话第一人。